Irina Begu, locul 127 WTA, s-a calificat, joi, în turul al treilea al turneului de Grand Slam de la Roland Garros, după ce a câștigat în fața cehoaicei Linda Noskova, scor 6-4, 6-2.
Irina Begu (33 de ani) a obținut victoria într-o oră și 15 minute de joc, într-un meci care trebuia să înceapă în jurul orei 15.30, însă vremea ploioasă de la Paris a dat peste cap toate meciurile desfășurate pe terenurile neacoperite, cum a fost și acesta.
Dacă raportul mingilor direct câştigătoare a fost destul de echilibrat (22 Begu şi 19 Noskova), cehoaica a făcut net mai multe erori neforţate, 31-11.
Noskova (19 ani, 29 WTA) a învins-o pe Begu cu 7-6 (9/7), 6-1 în primul tur la Indian Wells, anul trecut, la singura sa confruntare anterioară.
Următoarea adversară a Irinei Begu va fi învingătoarea dintre Varvara Gracheva (Franţa) și Bernarda Pera (SUA).
Cel mai bun rezultat al româncei la Openul Franţei este atingerea optimilor de finală (2016, 2022). Anul trecut Begu s-a oprit în turul al treilea, scrie Agerpres.
Ana Bogdan, meci întârziat din cauza ploii
Meciul dintre Ana Bogdan (31 ani, 64 WTA) și rusoaica Anastasia Pavliucenkova (locul 22 WTA, finalistăla Roland Garros în 2021), întârziat din cauza ploii, a început după ora 23.00, ora României.
Fiți la curent cu ultimele noutăți. Urmăriți DCNews și pe Google News